Tijorat banklarining moliyaviy barqarorligi va kapitallashuvi darajasini oshirishga oid qoʻshimcha chora-tadbirlar toʻgʻrisida
(resolution, 2017-06-16)

Tijorat banklarining kapitallashuvi darajasini yanada qoʻllab-quvvatlash, bank tizimining moliyaviy barqarorligini oshirish hamda investitsiya loyihalari va tadbirkorlikni moliyalashtirishda ularning ishtirokini kengaytirish maqsadida: 1. Oʻzbekiston Respublikasi Markaziy banki, Moliya vazirligi, Iqtisodiyot vazirligi, Tiklanish va taraqqiyot jamgʻarmasining 2017-yilda Tiklanish va taraqqiyot jamgʻarmasining mablagʻlari hisobidan ekvivalenti 500 mln. AQSH dollari miqdorida tijorat banklarining ustav kapitallarida davlat ulushini oshirish toʻgʻrisidagi taklifi ilovaga muvofiq maʼqullansin. Belgilansinki, mazkur qarorning ilovasiga muvofiq tijorat banklarining ustav kapitallariga yoʻnaltirilayotgan Oʻzbekiston Respublikasi Tiklanish va taraqqiyot jamgʻarmasining mablagʻlari, ularning ustav kapitallariga mablagʻlar tushgan kundagi Oʻzbekiston Respublikasi Markaziy bankining kursi boʻyicha hisobga olinadi. 2. Mazkur qarorga muvofiq Oʻzbekiston Respublikasi Tiklanish va taraqqiyot jamgʻarmasining ulushini shakllantirish va oshirish hisobiga yoʻnaltirilayotgan mablagʻlar, birinchi navbatda, 2017-2018-yillarda hududlarni ijtimoiy-iqtisodiy rivojlantirish va tadbirkorlik subyektlarini moliyaviy qoʻllab-quvvatlashning tasdiqlangan manzilli dasturlarini moliyalashtirishga (birgalikda moliyalashtirishga) sarflanadi. 3. Oʻzbekiston Respublikasi Tiklanish va taraqqiyot jamgʻarmasi, Markaziy bank bir hafta muddatda ilovaga muvofiq tijorat banklarining ustav kapitallariga mablagʻlar oʻtkazilishini taʼminlasin. Bunda, tijorat banklarining aksiyalarini qoʻshimcha chiqarishni davlat roʻyxatidan oʻtkazilishiga qadar mablagʻlar, ularni keyinchalik aksiyalarni xarid qilishga yoʻnaltirgan holda “Aksiyalarga yozilish depoziti” tijorat banklarining maxsus hisobvaraqlariga yoʻnaltiriladi. 6. Oʻzbekiston Respublikasi Markaziy banki likvidlikning chuqur yetishmovchiligi yuzaga kelgan holda tijorat banklariga 3 oy muddatgacha taʼminotsiz kreditlarni berish mexanizmini joriy etsin. Belgilansinki, ushbu kreditlar faqat banklarning likvidligini taʼminlab turish, toʻlovlarning uzilmasligini taʼminlash maqsadida beriladi, ushbu resurslardan kreditlar berish uchun foydalanishga yoʻl qoʻyilmaydi. Belgilansinki, Oʻzbekiston Respublikasi Markaziy bankining taʼminotsiz kreditlarini olgandan soʻng mijozlarning toʻlovlarini uzluksiz amalga oshirishni taʼminlaolmagan tijorat banki ustidan Markaziy bank vasiylikka olish rejimini joriy etish huquqiga ega. 7. Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi, Qimmatli qogʻozlar bozorini muvofiqlashtirish va rivojlantirish markazi belgilangan tartibda, mazkur qarorning ilovasida koʻrsatilgan tijorat banklarining qoʻshimcha va yangi chiqarilgan aksiyalarini roʻyxatdan oʻtkazilishini taʼminlasin. 8. Mazkur qarorning ilovasida koʻrsatilgan tijorat banklari, ushbu qarordan kelib chiqadigan, ularning ustaviga kiritiladigan oʻzgartish va qoʻshimchalarni Oʻzbekiston Respublikasi Markaziy bankida belgilangan tartibda roʻyxatdan oʻtkazilishini taʼminlasinlar. 9. Oʻzbekiston Respublikasi Markaziy banki Adliya vazirligi, boshqa manfaatdor vazirlik va idoralar bilan birgalikda bir oy muddatda Vazirlar Mahkamasiga qonunchilikka mazkur qarordan kelib chiqadigan oʻzgartish va qoʻshimchalar toʻgʻrisida takliflar kiritsin. Vazirlik va idoralar ushbu qarorga oʻzining normativ-huquqiy hujjatlarini muvofiqlashtirsin. 10. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari J.A. Qoʻchqorov va Oʻzbekiston Respublikasi Markaziy banki raisi M.B. Nurmuratov zimmasiga yuklansin.